24 senatoranê Senatoyê Fransa seba protestokerdişê hêrişanê dewleta tirke yê vera Rojawanî û hêrişanê kîmyewîyan ê serê gerîlayan bi dowîzan çalakîyêke kerde.
Wekîlan dowîzê bi nuşteyê 'Çekê kîmyewîyî; Bi lez û bezî dest pê cigêrayîşî bikerê', 'Erdoganî vindarnê', 'Rojawanî rê haştîye' û 'Şarê kurdî rê paştdayîş' akerdî û polîtîkayê şerî yê dewleta tirke protesto kerdî.
1ê kanûne de zî çar senatoranê komanê sîyasîyan ê cîyayan Senatoyê Fransa de eşkerayîye daye çapemenîye û hêrişê dewleta tirke yê vera Rojawanî protesto kerdî. Heman eşkerayîya çapemenîye de senatoran pê hesna ke menga çeleyî de heyetêkî bişawê herême.
